Ka lekhetlo le leng, monna e mong o ile a hoeletsa ho Jesu a re: “Ke na le tumelo! Nthuse moo ke hlokang tumelo!” (Mar. 9:​24) Monna eo o ne a e-na le tumelo empa kaha o ne a ikokobelitse o ile a hlokomela hore o lokela ho ba le tumelo e eketsehileng. Joaloka monna eo, kaofela ho na le nako eo re tla hloka ho ba le tumelo e eketsehileng. ’Me kaofela ha rona re ka matlafatsa tumelo ea rona esale hona joale. Joalokaha re se re ithutile, re matlafatsa tumelo ea rona ka ho bala Lentsoe la Molimo le ho thuisa ka lona e leng ntho e re thusang ho rata Jehova haholoanyane. Tumelo ea rona e tla boela e be matla ha kaofela ha rona re rorisa Jehova, re bolella batho ba bang ka tšepo eo re nang le eona le ha re lula re rapela. Ka holimo ho tsohle, ha re matlafatsa tumelo ea rona, re fumana moputso oa bohlokoa. Lentsoe la Molimo le re: “Baratuoa, ka ho ikaha tumelong ea lona e halalelang ka ho fetisisa . . . le ipoloke leratong la Molimo.”​—Juda 20, 21.